# data[].attributes.body
A short riport on the school's facebook profile

# data[].attributes.attachment_link.description
Finnországban jártunk

Az Erasmus + 2020-22 között futó programjának negyedik partnertalálkozója hat ország együttműködésével október első hetében Finnországban volt. A kétéves program célja a...

# data[].attributes.body
A riport on the school's facebook profile

# data[].attributes.attachment_link.readable_text
Az utolsó Erasmus+ találkozó
„Making Culture Alive- Digital Escape Room"
Észtországban
2023. május

A program utolsó nemzetközi találkozójára Észtországban, Tartu városában került sor. Iskolánkból Illés Gabriella, a projekt vezetője, Tóthné Szabó Mariann tanár, valamint Kerti Csenge és Kiss Márton 8. osztályos tanulók vettek részt.
Tartu Észtország második legnagyobb városa, ahová az eljutás sem volt egyszerű. Szombaton Budapestig vonattal, majd az AirBaltic menetrendszerinti járatával Lettországig Riga városába utaztunk. Az itt eltöltött időben lehetőségünk volt megtekinteni az óvárost és tengerpartot. Vasárnap délután négy órás buszozás után megérkeztünk Tartuba. Itt a projektben résztvevő kollégák és a vendéglátó családok vártak bennünket. Csenge Mirjam, Márton pedig Borisz családjánál került elszállásolásra.
A hét során finn, észt, cseh, szlovén, spanyol és magyar gyerekek és pedagógusok dolgoztak együtt. Számos programon vettünk részt amellett, hogy megismerhettük az észt iskolarendszert, rávilágítva az erősségeikre.
Hétfőn az iskolában kezdtük a napot, ahol egy rövid köszöntő után egy tanuló körbevezetett minket az iskolában. Az általános iskola dolgozói, pedagógusai remekül beszéltek angol nyelven. Így természetesen a gyerekek is. Technikailag jól felszerelt az intézmény. Azt éreztük, hogy az észt diákok kiegyensúlyozottak, és boldogan járnak iskolába. Ezután csapatmunkában akadálypályán vettünk részt az úgynevezett Soup Town-ban, melynek utcái egy-egy zöldségről kapták a nevüket. A nap további részében megismertük Tartu nevezetességeit. Este a gyerekek egy Disc golf sport programon vettek részt. A Disc golf hasonlít a frizbihez, egy lapos korongot kellett kosarakba juttatni.
Kedd reggel a gyerekek iskolai óráit látogathattuk meg, ahol örömmel tapasztaltuk, hogy magas fokon képzett pedagógusok végzik munkájukat. Az óralátogatást követően a résztvevő országok prezentációjának bemutatására került sor. A prezentáció témája helyi nevezetességeik, büszkeségeik voltak. Nagy sikert aratott a magyarok prezentációja. A bemutató után egy kvízt kellett kitölteni az országokhoz kapcsolódó kérdésekkel. Délután a gyerekek kipróbálhatták magukat különböző szakmákban is, a feladat során csapatokban dolgoztak, és betekintést nyerhettek a vállalkozási alapismeretekbe is. Jó volt látni, hogy a különböző országból érkezett gyerekek együtt dolgoztak, és egy szuper közösséggé kovácsolódtak. Délután ellátogattunk egy tudományos központba, ahol érdekes kísérleteket néztünk meg, majd kipróbálhattunk mi is különböző feladatokat. Este a gyerekeknek az iskolában discot szerveztek.
Egy nagyon különleges helyen folytattuk másnap a programot. A Taevaskoja tanösvényben jártunk kicbike-kal egy számunkra ismeretlen sporteszközzel. A kickbike egy roller és bicikli ötvözve. Erdőn keresztül, kövek és gyökerek között kellett megtenni egy hosszú utat a kickbike-bal. Csodaszép sziklás vidék volt. Ezután egy lápos vidéken, a Meenikunno Bog-on túráztunk, ahol megnéztünk két kilátót, és grilleztünk. Mikor visszaértünk, a diákok piknikezni mentek a vendéglátóinkkal, ahol lehetőségük volt beszélgetésre, játékra és hintázásra.
A következő napon meglátogattunk egy alapítványi fenntartású intézményt, mely a TERA nevet viselte, és a jövőbeli oktatás lehetőségeit mutatta be. Körbejártuk az iskolát, és láttuk, hogy az iskola tanulói tánccal kezdték a napot. Itt minden gyerek iPad-en tanult, nem használtak tankönyveket.
Délután folyamán a gyerekeknek egy videót kellett készítenünk a héttel kapcsolatosan. Majd a záró ünnepségen meghallgattuk az énekkart, az iskolai rock zenekar előadását, és egy tánctanítással zárták az észt vendéglátók a hetet. A tanárok megköszönték, hogy ezt az utolsó találkozót együtt tölthettük. Este külön a tanárok és a gyerekek számára is volt egy búcsúest. A gyerekek sütit sütöttek az egyik vendéglátó család otthonában, ami egy fantasztikus házi bulival zárult. A felnőttek egy hajón vacsoráztak a Saadjarve tónál. Ez a csodálatos naplementés vacsora mindig megmarad az emlékezetünkben.
Az utolsó programunk célja Észtország fővárosa volt. Útközben egy rövid kitérőt tettünk a városhoz közeli Viking faluban. Itt a gyerekek egy medált készítettek vésés technikával. Aztán folytattuk utunkat Tallinba. Mikor megérkeztünk egy egyetemet látogattunk meg, ahol két csoportban dolgoztunk. Az egyik csoport tagjai VR szobába tekinthettek be. Ahol virtuálisan kellett robotot színezni. A másik csoport pedig lego robot programozáson vett részt. Mindkét csoport feladata nagyon érdekes volt. Ezután már csak Tallin óvárosának körbevezetésére maradt idő, hiszen indult a buszunk Rigába, majd másnap a repülőnk Budapestre.
Megismertük az észt iskolarendszert, ahol gyakorlatias az oktatás, főzni, varrni, hímezni, barkácsolni is tanulnak a diákok. Az órákon sűrűn használják az okos telefont. Leginkább quiz kérdések alkalmával. A gyerekek a szabadban az iskola udvarán is tanulnak. Néhány tanteremben pedig zokniban vannak. Példaértékű oktatási rendszerbe nyerhettünk bepillantást, mely a hagyományos és a modern pedagógiai módszerek és technikai eszközök ötvözésével teremti meg a jövő generáció számára, hogy a társadalom hasznos tagjává váljon mindenki a maga képessége szerint.
Köszönjük az észt partnereknek a tartalmas, érdekes és izgalmas programokat. Nagyon élveztük a vendégszeretetüket. Továbbá köszönjük, hogy részt vehettünk az Erasmus+ programban, hiszen remek és feledhetetlen élményekkel érkeztünk haza.
Tóthné Szabó Mariann tanárnő

# data[].attributes.attachment_link.description
Az utolsó Erasmus+ találkozó „Making Culture Alive- Digital Escape Room" Észtországban 2023. május A program utolsó nemzetközi találkozójára Észtországban, Tartu városában került sor. Iskolánkból Illés Gabriella, a projekt vezetője, Tóthné Szabó Mariann tanár, valamint Kerti Csenge és Kiss Márton 8. osztályos tanulók vettek részt. Tartu Észtország második legnagyobb városa, ahová az eljutás sem volt egyszerű.

# data[].attributes.body
A riport on the school's facebook profile

# data[].attributes.body
A report with many photos on the notice board at school.

# data[].attributes.body
A short article in the local newspaper

# data[].attributes.body
A short article about the week in Spain

# data[].attributes.body
A short article about the meeting

# data[].attributes.body
A short article about the week

# data[].attributes.body
An article on the church's website

# data[].attributes.attachment_link.readable_text
Gyermekek és felnőttek számára egyaránt felejthetetlen élményt nyújtott a hét. Izgalmas, tartalmas, mozgalmas, élménydús. Ezekkel a szavakkal jellemezték leggyakrabban a résztvevők a programokat.

A nyíracsádi találkozó témája a múlt, jelen, jövő összekapcsolása volt. Mindezt tették oly módon, hogy a vendéglátók megismertették a partnerországok képviselőivel múltunk helyi és nemzeti kulturális értékeit, hagyományait. A jelenből a jövő, a fejlődés felé mutató irányvonal pedig a digitális írástudás felismerése és fejlesztése volt, mely átszőtte a hét programjait is. A diákok nyíracsádi családoknál laktak, a program közös nyelve természetesen az angol volt.

A találkozó első napját Nyíracsádon töltötték a vendégek. Megismerték az iskolát, ahol Garda László intézményvezető köszöntötte őket.

Bekukkantottak egy-egy osztályterembe, tanítási órára, majd meglátogatták a település nevezetességeit, köztük a három templomunkat is. Délután Koleszár Tímea tanárnő és Szlifka György informatikus vezetésével egy képregényíró programmal ismerkedtek meg, ami a projekt végén születendő digitális könyv elkészítéséhez szükséges majd.

A gyerekek az estét Demeter Ágnes tanárnő szervezésében Nyíracsádon töltötték. Gulyás-partyn vettek részt, ahol az egyik vendéglátó, a Barna család, igazi magyaros gulyáslevessel vendégelte meg a gyerekeket az iskola aulájában. A felnőttek ez idő alatt Illés Gabriella helyi projektkoordinátor és Garda László kíséretében a debreceni Attila téri görögkatolikus közösségi házban vacsoráztak, ahol Fülöp metropolita atyával is találkozhattak.

A második napon Nyíregyházán voltak a külföldiek és a vendéglátó gyerekek Bródi-Bálega Anna és Illés Gabriella kíséretében. A múlttal találkoztak a skanzenben, a jelennel a vadasparkban, a hittel a görögkatolikus püspökségen.

Szerdán Nyíracsádon faluismereti akadályversenyen vettek részt, nagyon élvezték a Marozsán Tiborné tanárnő által, a hétfői falujárásra alapozott feladatokat. Az iskolába visszatérve a résztvevő nemzetek üdvözlő szavaival teleírt lufiláncot, lufiolvasót indítottak légi útra. Amíg a gyerekek versenyeztek, a felnőttek projektmegbeszélést tartottak az iskolában. A délutáni program igazán különleges élmény volt gyermek és felnőtt számára egyaránt. A csapat Koleszár Tímea családjának vendégszeretetét élvezhette. Az ősmagyar hagyományok tiszteletéről és a hagyományok továbbadásáról ismert család egészen a honfoglalás koráig repítette vissza a vendégeket, hisz Nyíracsád, Acsa vezér egykori területe is honfoglalás kori település.

Koleszár Tímea tanárnő egy történetet talált ki Acsa vezérről, két leányról, a támadó sárkányról, majd korhű viseletben el is játszották azt, közben bemutatták az ősmagyar viseletet, a solymászat, az íjászat művészetét, amit később a kardforgatással együtt a vendégek is kipróbálhattak. Ezen a délutánon minden résztvevő saját digitális eszközével készített felvételeket, majd a korábban megismert képregény szerkesztő program segítségével mindenki megírja a saját kis történetét, amiből a digitális könyv születik meg.

Csütörtökön Debrecen nevezetességeivel ismerkedtek a vendégek, este pedig a Nyíracsádon rendezett búcsúvacsorán, melyen a vendéglátó helyi családok is részt vettek nemcsak élményeiket osztották meg a program résztvevői, hanem az Eördögh Forgó Néptánc Együttes néhány tagja vezetésével nagyszerű hangulatú táncházban is részt vehettek, ahol néhány magyar néptánc lépést is megtanulhattak.

A programhét utolsó napját Illés Gabriella és Bródi-Bálega Anna tanárnők vezetésével a fővárosban töltötték a vendégek. Jártak a Hősök terén, Vajdahunyad várában, a Mátyás templomban és természetesen a Margitszigeten is. A következő találkozóra Finnországban kerül sor. A résztvevők alig várják az újabb találkozást.

# data[].attributes.attachment_link.title
Angol nyelven hitről, hagyományról, nemzeti értékekről - Erasmus találkozó Nyíracsádon

# data[].attributes.attachment_link.description
A nyíracsádi Szent Piroska Görögkatolikus Általános Iskola ötödik alkalommal vesz részt a kétéves ciklusokat felölelő Erasmus+ programsorozatban, melynek keretében hat európai ország egy-egy általános iskolája egy közös témára építkezve dolgozik, tartja a kapcsolatot a világháló segítségével, de személyes találkozásra is sor kerül minden országban.

# data[].attributes.body
An article in the local newspaper

# data[].attributes.attachment_link.title
Magyar taláékozó cikk - Nyíracsádi Krónika

# data[].attributes.body
A short article about the week.

# data[].attributes.body
Informations about the project on the church's website

# data[].attributes.attachment_link.readable_text
Újabb sikeres Európai Uniós pályázattal gazdagodott a Szent Piroska Görögkatolikus Általános Iskola. A 2020-2022 közötti időszakban a hagyományok, a kulturális értékek megőrzése és a legújabb informatikai tudás ötvöződik munkánkban.

A projekt címe: Making Culture Alive - Digital Escape Rooms D-escape (A kultúra életben tartása - Digitális szabaduló szobák)

Céljaink között szerepel a digitális oktatás segítségével kreatív tevékenységek szervezése a tanulók számára, új tanítási technikák implementálása a digitális tanulás-tanítás témájában az európai kulturális örökség és hagyományok segítségével. A tanárok professzionális képességeinek fejlesztése, jó gyakorlatok összegyűjtése és leírása a digitális oktatás témájában.

Hat nemzetközi találkozót tervezünk, melyek alkalmával öt napot töltünk együtt a különböző országokból érkező diákokkal és tanárokkal. Digitális szabadulószobákat szervezünk a helyi hagyományok és kultúra alapján, ahol a tanulók problémákat oldanak meg a megszerzett ICT képességekkel, hogy kijussanak. A tanulók a találkozók között prezentációkat írnak digitális módszerekkel. A program végén egy ebook, elektronikus könyv készül a tapasztalatokból.

Partnereink finn, észt, szlovén, cseh és spanyol iskolák, akikkel már több alkalommal dolgoztunk hasonló munkaformában. A munkanyelv az angol.

A koronavírus okozta világjárvány miatt az elmúlt egy évben megtapasztalhattuk, mekkora szerepe van ma már a digitális, informatikai világnak életünkben. Tanulóinkat fel kell készítenünk arra, hogy bármilyen időszakban és életszakaszban szükségük lehet erre a tudásra. Ez a projekt nagyon jó alkalom az elméleti és a gyakorlati tudás elmélyítésére, az angol nyelv gyakorlására.

# data[].attributes.attachment_link.description
Újabb sikeres Európai Uniós pályázattal gazdagodott a Szent Piroska Görögkatolikus Általános Iskola. A 2020-2022 közötti időszakban a hagyományok, a kulturális értékek megőrzése és a legújabb informatikai tudás ötvöződik munkánkban.

# data[].attributes.body
Informations about the project on Facebook

# data[].attributes.body
Informations about the project on the website of our school

# data[].attributes.attachment_link.provider_name
Szent Piroska Görögkatolikus Általános Iskola

# data[].attributes.attachment_link.readable_text
Újabb sikeres Európai Uniós pályázattal gazdagodott intézményünk. A 2020-2022. közötti időszakban a hagyományok, a kulturális értékek megőrzése és a legújabb informatikai tudás ötvöződik munkánkban.

A projekt címe: Making Culture Alive - Digital Escape Rooms D-escape (A kultúra életben tartása - Digitális szabaduló szobák)

Céljaink között szerepel a digitális oktatás segítségével kreatív tevékenységek szervezése a tanulók számára, új tanítási technikák implementálása a digitális tanulás-tanítás témájában az európai kulturális örökség és hagyományok segítségével. A tanárok professzionális képességeinek fejlesztése, jó gyakorlatok összegyűjtése és leírása a digitális oktatás témájában.

Hat nemzetközi találkozót tervezünk, melyek alkalmával öt napot töltünk együtt a különböző országokból érkező diákokkal és tanárokkal. Digitális szabadulószobákat szervezünk a helyi hagyományok és kultúra alapján, ahol a tanulók problémákat oldanak meg a megszerzett ICT képességekkel, hogy kijussanak. A tanulók a találkozók között prezentációkat írnak digitális módszerekkel. A program végén egy ebook, elektronikus könyv készül a tapasztalatokból.

Partnereink finn, észt, szlovén, cseh és spanyol iskolák, akikkel már több alkalommal dolgoztunk hasonló munkaformában. A munkanyelv az angol.

A koronavírus okozta világjárvány miatt az elmúlt egy évben megtapasztalhattuk, mekkora szerepe van ma már a digitális, informatikai világnak életünkben. Tanulóinkat fel kell készítenünk arra, hogy bármilyen időszakban és életszakaszban szükségük lehet erre a tudásra. Ez a projekt nagyon jó alkalom az elméleti és a gyakorlati tudás elmélyítésére, az angol nyelv gyakorlására.

Illés Gabriella,Koleszár Tímea

# data[].attributes.attachment_link.description
Újabb sikeres Európai Uniós pályázattal gazdagodott intézményünk. A 2020-2022. közötti időszakban a hagyományok, a kulturális értékek megőrzése és a legújabb informatikai tudás ötvöződik munkánkban. A projekt címe: Making Culture Alive - Digital Escape Rooms D-escape (A kultúra életben tartása - Digitális szabaduló szobák) Céljaink között szerepel a digitális oktatás segítségével kreatív tevékenységek szervezése a tanulók számára, új tanítási technikák implementálása a digitális tanulás-tanítás témájában az európai kulturális örökség és hagyományok segítségével.